Χέργουντ Χάουζ

Η Κατοικία Χέργουντ ( αγγλ.: Harewood House, προφ.  ,  ) , που σημαίνει Δάσος Λαγών, είναι μία εξοχική κατοικία στο Χέργουντ, στο Γουέστ Γιόρκσαϊρ της Αγγλίας. Σχεδιάστηκε από τους αρχιτέκτονες Τζον Καρρ και Ρόμπερτ Άνταμ, και κτίστηκε μεταξύ 1759 και 1771 για τον Έντουιν Λασλς, 1ο βαρόνο Χέργουντ, έναν πλούσιο ιδιοκτήτη φυτειών και σκλάβων της Δυτικής Ινδίας (i.e. των Αντιλλών). Το γύρω τοπίο σχεδιάστηκε από τον Λάνσελοτ Μπράουν και εκτείνεται σε 1.000 έικερ (4.000 στρέμματα) στο Χέργουντ.

Ακόμα πατρίδα της οικογένειας Λασλς (Lascelles), η Κατοικία Χέργουντ είναι μέλος των Πολύτιμων Κατοικιών της Αγγλίας, μία εμπορική κοινοπραξία των δέκα πιο σημαντικών ιστορικών κατοικιών της Αγγλίας. Το σπίτι είναι ένα διατηρητέο κτήριο βαθμού Ι· ορισμένα χαρακτηριστικά στους κήπους και την αυλή έχουν καταχωριστεί ως βαθμού I, II και II*.

Ιστορία

Πρώιμη ιστορία 
Το κτήμα Χέργουντ δημιουργήθηκε στη σημερινή του έκταση με τη συγχώνευση δύο γειτονικών κτημάτων, του κτήματος Χέργουντ Κασλ με βάση το κάστρο Χέργουντ και του κτήματος Γκώθορπ που βασίζεται στο αρχοντικό Γκώθορπ Χολ. Τα ακίνητα συνδυάστηκαν όταν οι Γουέντγουορθ του Γκώθορπ, που είχαν κληρονομήσει αυτό το κτήμα από τους Γκάσκοϊνς, αγόρασαν το γειτονικό κτήμα Χέργουντ από την οικογένεια Ράιδερ. Το ενιαίο κτήμα στη συνέχεια πωλήθηκε στον έμπορο του Λονδίνου σερ Τζον Κάτλερ το 1696, μετά το τέλος του οποίου πέρασε στην οικογένεια Μπόλτερ. Με τη σειρά τους το πώλησαν στο Λασλς το 1721.

Η οικογένεια Λασλς 
Στα τέλη του 17ου αι., τα μέλη της οικογένειας Λασλς αγόρασαν φυτείες στις Δυτικές Ινδίες και το εισόδημα που συγκεντρώθηκε, επέτρεψε στον Χένρυ Λασλς να αγοράσει το κτήμα το 1738. Ο γιος του, ο Έντουιν Λασλς, 1ος βαρόνος Χέργουντ, που ήταν ένας πλούσιος ιδιοκτήτης φυτειών και σκλάβων,  έκτισε το σπίτι μεταξύ 1759 και 1771 , για να αντικαταστήσει το Γκώθορπ Χολ, το αρχικό αρχοντικό του κτήματος.

Ο Έντουιν χρησιμοποίησε αρχικά τις υπηρεσίες του Τζον Καρρ, ενός αρχιτέκτονα που εργαζόταν στα βόρεια της Αγγλίας και στο παρελθόν είχε εργαστεί για μία σειρά από σημαντικές οικογένειες του Γιόρκσαϊρ, στο να σχεδιάσει τις νέες εξοχικές κατοικίες τους. Τα θεμέλια τέθηκαν το 1759, με την κατοικία να έχει ολοκληρωθεί σε μεγάλο βαθμό μέχρι το 1765. Ο Ρόμπερτ Άνταμ υπέβαλε σχέδια για τους εσωτερικούς χώρους, τα οποία εγκρίθηκαν το 1765. Ο Άνταμ έκανε κάποιες μικρές αλλαγές στα σχέδια του Καρρ για το εξωτερικό του κτηρίου, όπως τις εσωτερικές αυλές.  Το κτήριο παρέμεινε σε μεγάλο βαθμό ανέγγιχτο μέχρι τη δεκαετία του 1840, όταν ο σερ Τσαρλς Μπάρυ προσλήφθηκε από τον Χένρυ Μπάρυ, 3ο κόμη του Χέργουντ, πατέρα δεκατριών παιδιών, για να αυξήσει τους χώρους διαμονής. Ο Μπάρυ πρόσθεσε δεύτερους ορόφους σε κάθε μία από τις πλευρικές πτέρυγες, για να παράσχει επιπλέον υπνοδωμάτια· αφαίρεσε τη νότια στοά και δημιούργησε δημόσια παρτέρια και βεράντες.

20ος αιώνας 
Το 1922, ο Χένρυ Λάσλς, υποκόμης Λασλς, νυμφεύτηκε την πριγκίπισσα Μαίρη, τη μοναδική κόρη του Γεωργίου Ε΄. Αρχικά το ζεύγος ζούσε στο κοντινό Γκόλντσμπορο Χολ· μετά μετακόμισε μόνιμα στην Κατοικία Χέργουντ μετά το τέλος τού πατέρα τού Χένρυ το 1929. 

Κατά τη διάρκεια του Β΄ Παγκοσμίου Πολέμου το σπίτι λειτούργησε ως νοσοκομείο ανάρρωσης · ως στα τέλη της δεκαετίας του 1940 η βασιλική πριγκίπισσα και η οικογένειά της είχαν επιστρέψει μόνιμα στο Χέργουντ. Το σπίτι και οι κήποι άνοιγαν συχνά  στο κοινό και σε τακτικά οργανωμένες συναυλίες, που συνδέοντο με μουσικά ιδρύματα, όπως η Συμφωνική Ορχήστρα του Γιόρκσαϊρ και το Μουσικό Φεστιβάλ του Ληντς· του τελευταίου προστάτιδα ήταν η πριγκίπισσα. Στις 28 Μαρτίου 1965, η Μαίρη περπατούσε στη γη του Χέργουντ, όταν υπέστη θανατηφόρα καρδιακή προσβολή.  Ο μεγαλύτερος γιος της, ο λόρδος Χέργουντ, 7ος κόμης, διαδέχθηκε τον πατέρα του το 1947 και κατοικούσε στο Χέργουντ. Ήταν διευθυντής της Βασιλικής Όπερας και αργότερα της Αγγλικής Εθνικής Όπερας. Έγινε μέλος της Εκτελεστικής Επιτροπής του Μουσικού Φεστιβάλ του Ληντς και προστάτης των συναυλιών της Συμφωνικής Ορχήστρας του Γιόρκσαϊρ.     

Από το 1947, το Ντάουερ Χάουζ του κτήματος, που βρίσκεται εκτός των ορίων του κτήματος, εκμισθώνεται για χρήση ως ιδιωτικό σχολείο. 

H κατοικία είναι η οικογενειακή έδρα της οικογένειας Λασλς και το σπίτι του Ντέιβιντ Λασλς, 8ου κόμη.  Η κυριότητα του κτηρίου και των χώρων έχουν μεταφερθεί σε μία δημιουργία ιδιοκτησίας κληροδοτήματος, που διαχειρίζεται το Κληροδότημα Κατοικίας Χέργουντ και το κτήριο και οι χώροι είναι ανοικτοί στο κοινό για το μεγαλύτερο μέρος του έτους. Το Χέργουντ κέρδισε το βραβείο Μεγαλύτερης Προσέλκυσης Επισκεπτών του Έτους στα εθνικά βραβεία Αριστεία στην Αγγλία το 2009. 

Το Χέργουντ στεγάζει μία συλλογή έργων ζωγραφικής από διδασκάλους της Ιταλικής Αναγέννησης, οικογενειακά πορτρέτα των σερ Τζόσουα Ρένολντς, Τζον Χόππνερ και σερ Τόμας Λώρενς, καθώς και σύγχρονα έργα τέχνης, που συλλέχθηκαν από το 7ο κόμη και την κόμισσα. Αλλαγή προσωρινών εκθέσεων πραγματοποιούνται κάθε εποχή στην Πινακοθήκη κοντά στη Βεράντα (Terrace Gallery). Οι εγκαταστάσεις εστίασης τού σπιτιού περιλαμβάνουν εξαιρετική κουζίνα με αστέρι Μισελέν. 

Εκτός από περιηγήσεις στο κτήριο και στους χώρους, το Χέργουντ έχει περισσότερα από 100 έικερ (400 στρέμματα) κήπων, συμπεριλαμβανομένου ενός κήπου των Ιμαλαΐων με τη στούπα του, ενός εκπαιδευτικού Κήπου Πτηνών, μίας παιδικής χαράς περιπέτειας και της ιστορικής εκκλησίας των Αγίων Πάντων με τους αλαβάστρινους τάφους της. Από τον Μάιο του 2007 έως τον Οκτώβριο του 2008 οι χώροι περιείχαν το πρώτο πλανητάριο στην περιοχή, το Πλανητάριο του Γιόρκσαϊρ. 

Ο Αυτοκινητόδρομος "Επαρχία του Ληντς" περνά μέσα από το κτήμα Χέργουντ, από τα νότια της Κατοικίας και της λίμνης, όπως και η διαδρομή του Αυτοκινητόδρομου "Λευκό Ρόδο".

Λαϊκός πολιτισμός 
Ο ζωγράφος Γουίλιαμ Τέρνερ επισκέφθηκε το σπίτι και ζωγράφισε το υπαίθριο τοπίο σε ακουαρέλες. Ο μουσικός της ροκ Έλτον Τζον έχει κάνει μία συναυλία στο χώρο. Η κατοικία χρησιμοποιήθηκε ως τοποθεσία γυρισμάτων για την κωμωδία του 1991 King Ralph.  Από το 1996, ένα μέρος του κτήματος διαμορφώθηκε σαν ένα χωριό, για την σαπουνόπερα ITV Emmerdale, η οποία είχε έδρα σε δύο διαφορετικά χωριά του Γιόρκσαϊρ από το ξεκίνημά της 24 χρόνια νωρίτερα. Η δημοφιλής εκπομπή Victoria του ITV, με πρωταγωνιστές την Jenna Coleman και τον Tom Hughes, έχει γυριστεί στην Κατοικία Χέργουντ . Την 1η Ιουλίου 2006 το ιρλανδικό ποπ συγκρότημα Westlife πραγματοποίησε μία συναυλία κατά την περιοδεία του, με σκοπό την υποστήριξη το άλμπουμ του Face to Face. Η Κατοικία Χέργουντ χρησιμοποιήθηκε τον Νοέμβριο του 2018 ως τοποθεσία γυρισμάτων για την ταινία Downton Abbey του 2019.  Η Κατοικία ήταν η τοποθεσία για την εκπομπή του BBC Το εξοχικό σπίτι της Mary Berry τα Χριστούγεννα, με τη Mary Berry, που μεταδόθηκε την ημέρα των Χριστουγέννων 2018.

Ο Κήπος Πτηνών και η Εμπειρία στο Αγρόκτημα 
Ο Κήπος Πτηνών στην Κατοικία Χέργουντ διαθέτει μία μικρή συλλογή από εξωτικά είδη πουλιών, από τα οποία περισσότερα από 5 αναφέρονται ως ευάλωτα ή απειλούνται από τη ΔΕΠΦ (IUCN). Είναι μέλος της Βρετανικής και Ιρλανδικής Ένωσης Ζωολογικών Κήπων και Ενυδρείων (BIAZA).

Τα πουλιά που μπορεί να δει ο επισκέπτης στον κήπο, περιλαμβάνουν πιγκουίνους του Χούμπολντ, φλαμίνγκο της Χιλής, παπαγάλους του Ντάιβενμποντε και ψιττακούς μακάο.

Εκθεσιακός χώρος

Βιβλιογραφικές αναφορές

Εξωτερικοί σύνδεσμοι 
 
 

Πολύτιμες Κατοικίες της Αγγλίας